Eve Kulmala

Eve Kulmala (s. 1998) on helsinkiläinen koomikko. Hänet tunnetaan parhaiten Instagramissa julkaistuista sketsivideoista, joissa hän ottaa kantaa rasismiin, transfobiaan, seksismiin ja muihin tasa-arvokysymyksiin. Kulmalalla oli huhtikuussa 2021 Instagramissa yli 18 700 seuraajaa. 

Kulmala on tehnyt myös juontajan töitä ja tuottanut sisältöä Yle Areenaan sekä vieraillut Noin viikon studio -televisio-ohjelmassa. Kulmalan komiikkaa määrittää punching up -periaate sekä feminismi. Itseään Kulmala nimittää komediainfluensseriksi ja Helsingin Sanomat nostikin koomikon yhdeksi Suomen kulttuurimaailman vaikuttavista naisista. Kulmala tuottaa yhdessä Inka Valiman kanssa Kiintiökoomikot-nimistä podcastia, jonka toinen kausi alkoi maaliskuussa 2021. Vuonna 2021 Kulmala perusti somekomediaan erikoistuneen Comedy Queen -tuotantoyhtiön. 

Kulmala on aloittanut opinnot HEO:n komiikan ja stand upin opintolinjalla vuonna 2018.

Omaan komiikkaansa vaikutteita Kulmala on saanut muun muassa Hannah Gadsbyn Nanettesta, Siskonpeti-sarjasta ja Pirjo Heikkilästä.

Teokset 

 Hauskan tytön käsikirja. Like, 2022. ISBN 978-951-1-41755-2.

Lähteet 

Elävät henkilöt
Suomalaiset stand up -koomikot
Vuonna 1998 syntyneet